cyanic-selkie/wikianc huggingface dataset:
நியூயார்க்கு நகரம்
போக்குவரத்து
நியூயார்க்கு நகரின் சப்வே சேவையை பயன்படுத்தும் நிறுத்தங்களின் எண்ணிக்கை 468 ஆகும். நிறுத்தங்களை கணக்கில் கொண்டால் இதுவே உலகின் பெரிய துரித தொடர்வண்டி சேவையாகும். 2006ல் இதில் பயணித்தவர்களின் எண்ணிக்கை 1.5 பில்லியன் ஆகும். பயணிப்பவர்களின் எண்ணிக்கையின் படி இது உலகின் மூன்றாவது பெரியதாகும். பெரிய நகரங்களான லண்டன், பாரிஸ்,வாசிங்டன் டிசி, மாட்ரிட், டோக்கியோ போன்றவற்றின் துரித தொடர்வண்டி சேவையானது நள்ளிரவில் மூடப்பட்டிருக்கும் ஆனால் நியூயார்க்கின் சப்வே 24 மணி நேரமும் திறந்திருக்கும். நியூயார்க்கு நகரில் வட அமெரிக்காவிலேயே நீளமான தொங்கு பாலம் அமைந்துள்ளது. உலகின் முதல் எந்திரத்தால் காற்றோட்ட வசதி செய்யப்பட்ட வாகனங்கள் செல்லும் குகை அமைக்கப்பட்டது. 12,000 ம் அதிகமான வாடகை மகிழுந்துகள் உள்ளன. ரூஸ்வெல்ட் தீவையும் மேன்காட்டனையும் இணைக்கும் வான் வழி திராம்வே உள்ளது. மேன்காட்டனை பல்வேறு இடங்களுடன் படகு சேவை இணைக்கிறது. ஸ்டேட்டன் தீவு படகு சேவை புகழ்பெற்றதாகும். 5.2 மைல் (8.4 கிமீ) பயணித்து மேன்காட்டனையும் ஸ்டேட்டன் தீவையும் இணைக்கும் இதில் ஆண்டுக்கு 19 மில்லியனுக்கும் அதிகமான மக்கள் பயணம் செய்கிறார்கள், பாத் (PATH – Port Authority Trans-Hudson) தொடர்வண்டி நியூயார்க்கு நகரம் சப்வேயை வடகிழக்கு நியூ செர்சியுடன் இணைக்கிறது. 200px|thumb|right|[[ஜான் எஃப். கென்னடி பன்னாட்டு வானூர்தி நிலையம் வானூர்தி செல்லும் தடம்]] ஜான் எஃப். கென்னடி பன்னாட்டு வானூர்தி நிலையம், நியூவர்க் லிபர்டி பன்னாட்டு வானூர்தி நிலையம், லா கார்டியா வானூர்தி நிலையம் ஆகிய மூன்றும் நியூயார்க்கு நகருக்கு சேவைபுரியும் வானூர்தி நிலையங்களாகும். இதில் நுயூவர்க் லிபர்டி பன்னாட்டு வானூர்தி நிலையம் அருகிலுள்ள நியூ செர்சியில் அமைந்துள்ளது. 2005ல் 100 மில்லியன் பயணிகள் இந்த மூன்று வானூர்தி நிலையங்களையும் பயன்படுத்தினார்கள். 2004ல் அமெரிக்காவிலிருந்து வெளிநாடுகளுக்கு சென்றவர்களில் கால்வாசி (நான்கில் ஒரு பங்கு) பயணிகள் ஜான் எப். கென்னடி பன்னாட்டு வானூர்தி நிலையம் மற்றும் நவார்க் லிபர்டி பன்னாட்டு வானூர்தி நிலையம் மூலமாக சென்றார்கள்.
வெளி இணைப்புகள்
பகுப்பு:அமெரிக்க நகரங்கள் பகுப்பு:நியூ யோர்க் மாநில நகரங்கள் பகுப்பு:நியூயார்க் நகரம்
அசாம் சட்டமன்றத் தேர்தல், 2021
2021 அசாம் சட்டமன்றத் தேர்தல் (2021 Assam Legislative Assembly election) அசாம் மாநில வாக்காளர்கள் 126 சட்டமன்ற உறுப்பினர்களை தேர்ந்தெடுக்க, 27 முதல் ஏப்ரல் 6 முடிய மூன்று கட்டங்களாக தேர்தல் நடத்த இந்தியத் தேர்தல் ஆணையம் தேர்தல் அட்டவனை வெளியிட்டுள்ள்து. கேரளா மேற்கு வங்காளம் தமிழ்நாடு புதுச்சேரி ஆகிய சட்டமன்றங்களுக்கும் தேர்தல் நடைபெறுகிறது.
பின்னணி
முந்தைய 2016 அசாம் சட்டமன்றத் தேர்தலில் பெரும்பான்மையான சட்டமன்ற தொகுதிகளை வென்ற பாரதிய ஜனதா கட்சி தலைமையிலான தேசிய ஜனநாயகக் கூட்டணியின் சார்பாக சர்பானந்த சோனாவால் அசாம் மாநில முதலமைச்சராக தேர்ந்தெடுக்கப்பட்டார்.
வாக்காளர் புள்ளிவிவரங்கள்
அசாம் தேர்தல் ஆணையம் வெளியிட்ட பட்டியலின்படி 2,32,44,454 வாக்காளர்கள் உள்ளனர்.
தேர்தல் முடிவுகள் கட்சி & கூட்டணிகள்
2 மே 2021 அன்று நடைபெற்ற வாக்கு எண்ணிக்கையில், மொத்தமுள்ள 126 தொகுதிகளில் தேசிய ஜனநாயகக் கூட்டணியின் பாரதிய ஜனதா கட்சி 60 தொகுதிகளையும், அசாம் கண பரிசத் 9 தொகுதிகளையும் மற்றும் ஐக்கிய மக்கள் கட்சி (லிபரல்) 6 தொகுதிகளையும் கைப்பற்றி ஆட்சியை தக்க வைத்துள்ளது. மேலும் இந்திய தேசிய காங்கிரசு 29 தொகுதிகளையும், போடோலாந்து மக்கள் முன்னணி 4 தொகுதிகளையும், அகில இந்திய ஐக்கிய ஜனநாயக முன்னணி 16 தொகுதிகளையும், மார்க்சிஸ்ட் பொதுவுடமைக் கட்சி 1 தொகுதியையும், சுயேட்சை 1 தொகுதியையும் கைப்பற்றியுள்ளது.
குறிப்புகள்
பகுப்பு:இந்திய சட்டமன்றத் தேர்தல்கள், 2021 பகுப்பு:அசாம் சட்டமன்றம் பகுப்பு:அசாம் சட்டமன்றத் தேர்தல்கள் பகுப்பு:2021 நிகழ்வுகள்
காடு அனுமந்தர் கோவில் தாராபுரம்
காடு அனுமந்தர் கோயில்  (Sri Kadu Hanumantharaya Swamy Temple) தமிழ்நாட்டின் தாராபுரத்தில் அனுமனுக்கு அர்ப்பணிக்கப்பட்டுள்ள ஒரு இந்துக் கோயிலாகும்.
= காடு அனுமந்தர் கோவில் =
1460 முதல் 1530 வரை வாழ்ந்த அனுமார் பக்தரான சிறீவியாசராயர் என்பவர் இந்திய துணைக்கண்டத்தில் பல அனுமார் சிலைகளை நிர்மானித்தார் எனவும் இக்கோயிலின் சிலை அவரால் 89வதாக நிர்மானம் செய்யப்பட்டது என்று கூறபடுகிறது. காட்டு பிரதேசமாக விளங்கியதால் "காடு" என்னும் அடைமொழியுடன்  கூறப்படுகிறது.
உருவச்சிலை
மூர்த்தி 7 அடி உயரம் 3 அடி அகலம் கொண்டதாகவும், இரு பாதங்கள் வடக்கு நோக்கியும், இடுப்பில் மணி சலங்கை கட்டப்பட்டும், வலது இடுப்பில் பிச்சுவா கத்தியும், கழுத்தில் சுதர்சன சாலகிராம மாலைகளும், இடது கை சௌகந்திகா மலர் ஏந்தியும் முகம் வடக்கு திசை நோக்கியும் வலது புறம் சக்கரம், இடது புறம் சங்கும் உள்ளவாறு அமைக்கப்பட்டுள்ளது. பின்புறத்திலுள்ள் வாலானது வலது கையைத் தொட்டு முகத்தை நோக்கி மேல்நோக்கிச் சென்று பின் கீழ்நோக்கி வந்து இடது கையை தொட்டு முடிவடைகிறது.
சிறீ இலட்சுமி நரசிம்மர் சந்நிதி
மூல மூர்த்தியாக அனுமன் விளங்கினாலும் பிரம்மோத்சவமாக நரசிம்மர் சன்னதியும் உள்ளது.
பூஜை முறை
மாத்வ சம்பிரதாயம்.
மேற்கோள்கள்
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள் பகுப்பு:ஆஞ்சநேயர் கோயில்கள் பகுப்பு:திருப்பூர் மாவட்டத்திலுள்ள ஆஞ்சநேயர் கோயில்கள்
1723
1723 (MDCCXXIII) ஒரு வெள்ளிக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.
கே. டி. ராஜேந்திர பாலாஜி
'''கே. டி. ராஜேந்திர பாலாஜி''' ஓர் தமிழக அரசியல்வாதியும், தமிழகத்தின் முன்னாள் சட்ட மன்ற உறுப்பினரும் ஆவார். இவரது பூர்வீகம் அருப்புக்கோட்டை அருகே உள்ள குறுந்தமடம் கிராமமாகும். தந்தை பெயர்  சிவலிங்கம். ராஜேந்திர   பாலாஜி  மூன்று சகோதரி உண்டு. இவர் பத்தாம் வகுப்பு வரை படித்துள்ளார். இவர் திருமணம் செய்துகொள்ளவில்லை. எம்.ஜி.ஆரின் மறைவுக்குப்பின் அ.தி.மு.க. பிளவுபட்டபோது இவர் ஜெயலலிதா அணியில் திருத்தங்கல் நகர செயலாளராக இருந்தார். இவர் கடந்த 2011 ஆம் ஆண்டு நடைபெற்ற சட்டமன்ற தேர்தலில் சிவகாசி தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டு, தமிழக அரசின் செய்தி மற்றும் சிறப்புப் பணிகள் செயலாக்கத் துறை அமைச்சராக பணியாற்றினார். அதன்பின் மாவட்ட செயலாளர் ஆனார். மீண்டும் 2016 ஆண்டு சட்டமன்றத்துக்கு தேர்ந்தெடுக்கப்பட்ட இவர் மீண்டும் தமிழக அமைச்சரவையில் பால்வளத்துறை அமைச்சராக நியமிக்கப்பட்டுள்ளார். இவர் அண்ணா திராவிட முன்னேற்றக் கழகத்தைச் சேர்ந்தவர். இவர் இப்போது விருதுநகர் அதிமுக மாவட்டச் செயலாளராக பொறுப்பு வகிக்கிறார்.
மேற்கோள்கள்
பகுப்பு:வாழும் நபர்கள் பகுப்பு:தமிழக முன்னாள் அமைச்சர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்‎ பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:விருதுநகர் மாவட்ட நபர்கள்
அலவ்வை
அலவ்வை (Alawwa) இலங்கையின் சபரகமுவா மாகாணம், கேகாலை மாவட்டத்தில் அமைந்துள்ள ஒரு நகரமாகும். இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் மீரிகமை, பொல்காவளை சந்தி தொடருந்து நிலையங்களுக்கிடயே அமைந்துள்ளது. பொடிமெனிகே,  உடரடமெனிகே, செங்கடகள மெனிகே என்ற பெயருடைய தொடருந்துகள் இந்நகரைக் கடந்து செல்கின்றன.
ஆதாரம்
பகுப்பு:கேகாலை மாவட்டத்தில் உள்ள ஊர்களும், நகரங்களும்‎
இருங்காட்டுக்கோட்டை
இருங்காட்டுக்கோட்டை (Irungattukottai) சென்னைக்கு மிக அருகே சென்னை - பெங்களூர் நெடுஞ்சாலையில் (நெ. சா: 4) உள்ள ஒரு பகுதியாகும். இது காஞ்சிபுரம் மாவட்டத்தில் உள்ளது. கடந்த 10 ஆண்டுகளாக இருங்காட்டுகோட்டையில் தமிழக அரசும் பல தொழில் மற்றும் உற்பத்தி நிறுவனங்களும் அதிகளவில் தங்கள் முதலீடுகளை செய்துள்ளமையால் முக்கியத்துவம் வாய்ந்த பகுதியாக மாறியுள்ளது.
தமிழக அரசானது இங்கு தமிழ்நாடு அரசு தொழில் முன்னேற்ற கழகம் (சிப்காட்) பெருந்தொழில் வளாகத்தையும் சிறப்பு பொருளாதார மண்டலத்தையும் அமைத்துள்ளது.
இருங்காட்டுக்கோட்டையில் ஹுண்டாய் கார் நிறுவனமானது மிகப்பெரிய கார் தொழிற்சாலையை அமைத்துள்ளது. இதன் மூலம் ஆப்ரிக்கா, மத்திய கிழக்கு நாடுகள், இலத்தீன் அமெரிக்கா, ஆத்திரேலியா உள்ளிட்ட 85 நாடுகளுக்கு கார்களை ஏற்றுமதி செய்யும் மையமாக இருங்காட்டுக்கோட்டை விளங்குகிறது. இந்தியாவின் முதல் தனியார் வான்வழி சரக்கு போக்குவரத்து நிலையம் அமைக்கும் பணியானது 2015 சூலை 17 அன்று துவங்கப்பட்டுள்ளது.
பொ.ஊ. 1025-ல் சோழர்காலத்தில் கட்டப்பட்ட சிவன் கோவில் சிதிலமடைந்த நிலையில் இங்கு அமைந்துள்ளது. இது இராஜராஜ சோழனால் நிறுவப்பட்டது.
மேற்கோள்கள்
பகுப்பு:காஞ்சிபுரம் மாவட்டத்தில் உள்ள கிராமங்கள் பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
அமீஷ் சாஹிபா
அமீஷ் மகேஷ்பாய் சாஹிபா (Amiesh Maheshbhai Saheba) (பிறப்பு 15 நவம்பர் 1959, அகமதாபாத்) ஓர் முன்னாள் இந்தியத் துடுப்பாட்ட வீரரும் துடுப்பாட்ட நடுவரும் ஆவார்.குசராத் மாநிலத் துடுப்பாட்ட அணியில் மட்டையாளராக விளையாடியுள்ளார்.
பன்னாட்டுத் துடுப்பாட்ட அவையின் நடுவர்கள் குழாமில் சேர்க்கப்பட்டு தனது முதல் பணியை தேர்வுத் துடுப்பாட்டமொன்றில் 12 திசம்பர் 2008ஆம் ஆண்டு செய்தார்.
இதுவரை 44 ஒருநாள் பன்னாட்டுத் துடுப்பாட்டங்களிலும் மூன்று இருபது20 ஆட்டங்களிலும் இரண்டு தேர்வுத் துடுப்பாட்டங்களிலும் செயலாற்றியுள்ளார்.
வெளியிணைப்புகள்
பகுப்பு:1959 பிறப்புகள் பகுப்பு:வாழும் நபர்கள் பகுப்பு:இந்தியத் துடுப்பாட்டக்காரர்கள் பகுப்பு:இந்தியத் துடுப்பாட்ட நடுவர்கள்
புளோரன்சு நைட்டிங்கேல் பதக்கம்
புளோரன்சு நைட்டிங்கேல் பதக்கம் (Florence Nightingale Medal) என்பது செவிலியத்தில் சிறந்து விளங்குபவர்களுக்கு வழங்கப்படும் ஒரு சர்வதேச விருது. இதற்கு இங்கிலாந்து சமூக செயற்பாட்டாளரான புளோரன்ஸ் நைட்டிங்கேலின் பெயரிடப்பட்டது. ஆரம்பத்தில் இது பெண் செவிலியர்களுக்கு மட்டுமே வழங்கப்பட்டு வந்தாலும் புதிய விதிமுறைகளின்படி தற்போது ஆண்களுக்கும் வழங்கப்படுகிறது.
1907 இல் இலண்டனில் நடைபெற்ற எட்டாவது சர்வதேச செஞ்சிலுவைச் சங்கங்களின் மாநாட்டைத் தொடர்ந்து, சர்வதேச செஞ்சிலுவைச் சங்கத்தால் இந்தப் பதக்கம் நிறுவப்பட்டது.1912 "காயமடைந்தவர்கள், நோய்வாய்ப்பட்டவர்கள் அல்லது ஊனமுற்றோர் அல்லது மோதல் அல்லது பேரழிவால் பாதிக்கப்பட்ட பொதுமக்களுக்கு விதிவிலக்கான தைரியம் மற்றும் பக்தி" அல்லது "முன்மாதிரியான சேவைகள் அல்லது பொது சுகாதாரம் அல்லது நர்சிங் கல்வித் துறைகளில் ஆக்கப்பூர்வமான மற்றும் முன்னோடி மனப்பான்மை" கொண்ட செவிலியர்கள் அல்லது உதவியாளர்களுக்கு வழங்கக்கூடிய மிக உயர்ந்த சர்வதேச சிறப்பம்சமாகும். புளோரன்ஸ் நைட்டிங்கேல் பதக்க நிறுவனம் சர்வதேச செஞ்சிலுவைச் சங்கங்களின் பல உறுப்பினர்கள் மற்றும் ஊழியர்களைக் கொண்டுள்ளது, அவர்களில் பலர் செவிலியத்தில் வல்லுநர்களாகவும் சர்வதேச செஞ்சிலுவை மற்றும் செஞ்சிலுவை சங்கங்களின் தலைமை செவிலியராகவும் இருந்துள்ளனர். சர்வதேச செவிலியர் அமைப்பின் பிரதிநிதியும் இப்பணியில் பங்கேற்கிறார்.
வரலாறு
முதல் உலகப் போரின் இடையூறு காரணமாக 1920 ஆம் ஆண்டில் முதல் 42 விருதுகள் வழங்கப்பட்டாலும், இந்த பதக்கம் ஆரம்பத்தில் ஆண்டுதோறும் ஆறு செவிலியர்களுக்கு வழங்குவதற்காக அமைக்கப்பட்டது. பெரிய பிரித்தானியா (அப்போதைய பிரித்தானியப் பேரரசு உட்பட), ஆஸ்திரியா, பெல்ஜியம் செக்கோசிலோவாக்கியா, டென்மார்க், பிரான்ஸ், கிரேக்கம், அங்கேரி, இத்தாலி, யப்பான், உருமேனியா மற்றும் அமெரிக்க ஐக்கிய நாடுகள் போன்ற நாடுகளிலிருந்து வந்தவர்கள் முதல் பெறுநர்களாக இருந்தனர். பெரிய பிரித்தானியாமற்றும் அப்போதைய பிரித்தானியப் பேரரரசின் ஒன்பது செவிலியர்களான பீட்ரைஸ் இசபெல் ஜோன்ஸ், மார்கரெட் மெக்டொனால்ட் மற்றும் ஹெஸ்டர் மக்லீன், ஆறு அமெரிக்க செவிலியர்களான புளோரன்ஸ் மெரியம் ஜான்சன், ஹெலன் ஸ்காட் ஹே, ''லிண்டா கே. மேயர்ஸ், மார்த்தா எம். ரஸ்ஸல், மேரி ஈ. கிளாட்வின் மற்றும் அல்மா ஈ. ஃபோர்ஸ்டர், மற்றும் எல்ஸ்பெத் வான் கெயூடெல்'' உட்பட மூன்று ஜெர்மன் செவிலியர்களும் அடங்குவர். ''ஐடா எஃப். பட்லர்'' 1937 இல் இந்த விருதைப் பெற்ற பதினைந்தாவது அமெரிக்கர் ஆவார்
சான்றுகள்
பகுப்பு:பரிசுகளும் விருதுகளும்
குழி ஆடி
பார்வை நூல்
Fundamentals of optics by D. R. Khanna
பகுப்பு:ஆடிகள்
இலங்கையில் சோழர் ஆட்சி (993–1077)
பத்தாம் நூற்றாண்டின் நாலாம் காற்பகுதி தொடக்கம் சுமார் 70 ஆண்டு காலம் இலங்கையில் சோழர் ஆட்சி நிலவியது. இலங்கை அரசன் ஐந்தாம் மகிந்தன் என்பவன், சோழர்களுக்கும் அவர்களின் பகைவர்களான பாண்டியர், சேரர் ஆகியோருக்கும் இடையிலான போட்டியில் சோழரின் பகைவர்களுக்கு ஆதரவு கொடுத்ததாகத் தெரிகிறது. இதனால் சோழ மன்னனான முதலாம் இராஜராஜன் கி.பி 993 இல் இலங்கையின் மீது படையெடுத்து தலை நகரமான அனுராதபுரத்துடன் சேர்த்து நாட்டின் வட பகுதியைக் கைப்பற்றிக் கொண்டான். அனுராதபுரத்தைக் கைவிட்டுப் பொலன்னறுவை என்னும் இடத்தைத் தலைநகரம் ஆக்கினான். சோழர் ஆட்சிக்குட்பட்ட இலங்கையின் பகுதி மும்முடிச் சோழ மண்டலம் எனப் பெயரிடப்பட்டு, தலைநகரான பொலன்னறுவையும் ஜனநாதமங்கலம் எனப் பெயர் மாற்றம் செய்யப்பட்டது. ஆயினும் இலங்கையின் தென்பகுதியான ருகுணு இராச்சியம் 24 வருடங்கள் ஜந்தாம் மகிந்த மன்னன் தலைமையில் சோழர் இடையூறு இன்றி ஆட்சி நடத்தி வந்தது.
ருகுணு மீதான தாக்குதல்
கி.பி 1017 ஆம் ஆண்டில், பாண்டியன் இலங்கையில் மறைத்து வைத்திருந்த மணிமுடியையும், செங்கோலையும் கைப்பற்றுவதற்காக முதலாம் இராசேந்திர சோழன் எஞ்சியிருந்த ருகுணு இராச்சியத்தையும் படைகளை அனுப்பிக் கைப்பற்றினான். இதன் மூலம் முழு இலங்கையையும் சோழர் ஆட்சியின் கீழ்க் கொண்டுவந்தான். இந்த தாக்குதலின் போது ருகுணு இராச்சியத்தின் மன்னனான ஐந்தாம் மகிந்தன், இராணிகள் மற்றும் அரச ஆபரணங்களை சோழர்படை கைப்பற்றியது. சோழரினால் கைது செய்யப்பட்ட ஐந்தாம் மகிந்தன் 1029 இல் சோழர் சிறையில் மரணமானான்.
ஐந்தாம் மகிந்தனின் மரணத்தைத் தொடர்ந்து ருகுணுவின் சிங்களப்படையினர் சோழர்படைகளுக்கு எதிராகப் புரட்சி செய்ய ஆரம்பித்தனர். சோழர் ருகுணுவைத் தாக்கி ஐந்தாம் மகிந்தனைக் கைப்பற்றியபோது அவனது மகனும் இலங்கையின் இளவர்சனுமான காசியப்பன் தப்பித்து ஓடிவிட்டான். ஐந்தாம் மகிந்தனின் மறைவிற்குப் பின்னர் ருகுணுவில் இருந்து ஆரம்பித்த சிங்கள சோழ எதிர்ப்பிற்கு 12 வயது நி்ரம்பிய காசியப்பன் தலைமை வகித்தான்.
முதலாம் விக்கிரமபாகு
காசியப்பன் பற்றி அறிந்து கொண்ட இராஜேந்திர சோழன் தனது மகன் இராசாத்தி இராசன் தலைமையில் கி.பி.1041-ல் ஒரு படையை அனுப்பி காசியப்பனை எதிர்த்தான். இந்தப் போரில் காசியப்பன் உயிரிழந்ததுடன் சோழர்படை பெரும் வெற்றி ஈட்டியது. இதேவேளை சூளவம்சத்தை ஆதாரமாகக் கொண்ட வரலாற்றுத் தகவல்கள் ஆறுமாதம் தொடர்ந்த இந்த யுத்தம் இரண்டு சிங்களத் தளபதிகள் தலைமையில் இடம்பெற்றதாகவும் இந்த யுத்தம் காரணமாக சோழர்கள் படை ருகுணுவில் இருந்து வெளியேறியதாகவும் கூறப்படுகின்றது. இதன் பின்னர் முதலாம் விக்கிரமபாகு எனும் பெயரில் காசியப்பன் தனது அரசை ருகுணுவில் அமைத்துக்கொண்டான் எனவும் சூளவம்சம் கூறுகின்றது.
தொடர்ந்து தனது படைப்பலத்தைப் பெருக்கியதுடன் மக்களை தனக்கு ஆதரவாகத் திருப்பும் நோக்கிலும் விக்கிரமபாகு ஈடுபட்டான். இதேவேளை சோழருக்கு எதிரான பாண்டியர், சேரருடன் நல்லுறவையும் வளர்த்துக்கொண்டான். இதேவேளை அவ்வப்போது ருகுணு இராச்சியத்தின் மீது சோழர்படைகள் தாக்குதல் நடத்தினாலும் ருகுணுவைக் கைப்பற்றும் நோக்கம் அவர்களுக்கு இருக்கவில்லை.
விக்கிரமபாகுவின் படைபெருக்கும் நடவடிக்கை எதிர்பார்த்ததைவிட மிகவும் நீண்டகாலம் எடுத்து சுமார் எட்டு வருடங்கள் தொடர்ந்தது. ஆயினும் பெருக்கிய படைமூலம் சோழர்மேல் படையெடுக்க முன்னர் விக்கிரமபாகு நோய்வாய்ப்பட்டு தெய்வேந்திர முனையில் மரணமடைந்தான்.
முதலாம் விஜயபாகுவும் சோழர் ஆட்சி வீழ்ச்சியும்
கி.பி 1070 வரை இலங்கையில் நீடித்த சோழர் ஆட்சி பல்வேறு காரணங்களால் வீழ்ச்சியுற ஆரம்பித்தது. முதலாம் விக்கிரமபாகுவிற்கு நேரடி வாரிசுகள் இல்லாத காரணத்தினால் அரசாட்சிக்கான போட்டி ருகுணு இராச்சியத்தில் அரங்கேறியது. இந்த நிலமையை சோழர்கள் நன்கு பயன்படுத்திக்கொண்டனர். பதவிக்குப் போட்டியிட்ட ஐந்து இளவரசர்களில் மூன்று இளவரசர்கள் சோழர்படைகளினால் வெற்றிகரமாகக் கொலைசெய்யப்பட்டனர்.
கி.பி 1055 இல் முதலாம் விஜயபாகு எனும் அரசன் பதவியேற்றுக்கொண்டான். பதவி ஏற்ற விஜயபாகு சோழர்களின் இலங்கைத் தலைநகரமான பொலநறுவையைக் கைப்பற்றத் திட்டம் தீட்டினான். கி.பி 1066 இல் தனது முதலாவது தாக்குதலை பொலன்னறுவை மேல் நடத்தினான். இதன் போது பொலன்நறுவை நகரத்தை வெற்றிகரமாகக் கைப்பற்றினாலும் சிறிது நாட்களில் தென்னிந்திய சோழ சாம்ராச்சியத்தில் இருந்து கிடைத்த மேலாதிக்கப் படையுதவிகாரணமாக சோழர் மீளவும் விஜயபாகுவை விரட்டித் தமது தலைநகரத்தைக் கைப்பற்றிக்கொண்டனர்.
1069-1070 காலப்பகுதியில் சோழ இராச்சியத்தில் உள்நாட்டு யுத்தம் உருவானது. இதன் காரணமாக சோழ அரசிற்கு இலங்கைபற்றி கவலைப்படும் நிலையில் இருக்கவில்லை. இந்தச் சந்தர்ப்பத்தைப் பயன்படுத்திய விஜயபாகு தனது இரண்டாவது தாக்குதலைப் பொலன்னறுவை மீது ஏவினான். மூன்று முனைகளில் படைகளை ஏவிய விஜயபாகு மேற்குப் பக்கமாக ஒரு படையணியை அனுப்பி, மாந்தை மூலம் சோழர் உதவிப்படை அனுப்பினால் அதை எதிர்கொள்ள தயாரானான். அதேவேளை மேற்கு, கிழக்கு பகுதிகளால் இரண்டு படையணிகளையும் நேரடியாக தெற்கிலிருந்து தனது தலைமையில் பிரதான படையணியையும் கொண்டு பொலனறுவையை முற்றுகையிட்டான். சுமார் 17 மாதங்கள் தொடர்ந்த முற்றுகை விஜயபாகுவிற்கு வெற்றியாக அமைந்தது. . கி.பி 1070 இல் பொலன்னறுவையைத் தலைநகரமாகக் கொண்டு விஜயபாகு இலங்கையின் மன்னனாக முடி சூடிக்கொண்டான்.
17 வருடங்கள் தொடர்ந்த இடைவிடாத தாக்குதல் மூலம் சோழர்படைகளை இலங்கையில் இருந்து வெளியேற்றியதுடன் இலங்கையை ஒரு குடையின் கீழ் ஒருங்கிணைத்தான். அண்ணளவாக ஒரு நூற்றண்டு காலத்தின் பின்னர் இலங்கையை ஒரு குடையின் கீழ் சேர்த்த பெருமை இவனைச் சாரும். இவ்வாறு சோழர் ஆட்சி இலங்கையில் முடிவடைந்தது.
இந்துக்கிரியை வளர்ச்சி
இந்தியாவில் இருந்து பிராமணர் வரவழைக்கப்பட்டு இந்து ஆலயக்கிரியைகள் நடை பெற்றது. இவர்கள் குடியிருந்த இடங்கள் சதுர்வேதி மங்கலம் என அழைக்கப்பட்டது.
உதாரணம் : பொலநறுவையில் இராஜ இராஜன் சதுர்வேதி மங்கலம் பொலநறுவைக்கு வடக்கே ஐயம் கொண்டார் சதுர்வேதி மங்கலம் அமைக்கப்பட்டதை கூறலாம்.
இவர்களே சிவாலயங்களில் கிரியை செய்பவர்களாக காணப்பட்டனர். இவர்களுக்கு சிவப்பிராமணர் என்ற பட்டமும் மன்னனால் வழங்கப்பட்டது.
பட்டர் தேவகர்மியர் என்போர் ஆலயங்களில் திருமுறைகள் பாடும் தேவரடியார்களாக நியமிக்கப்பட்டனர்.
ஐந்நூற்றுவர் என்ற வணிக கனம் பூசைக்கு தேவையான அகில், கற்பூரம், சீலப்பட்டு, சந்தனம் என்பவற்றை தாரளமாக இறக்குமதி செய்து வழங்கினர்.
இலங்கையில் பிற சோழ மன்னர்கள்
1.குளக்கோட்ட சோழன்
2.எல்லாள சோழன்
உசாத்துணை
பகுப்பு:சோழர் படையெடுப்புக்கள் பகுப்பு:இலங்கைத் தமிழர் வரலாறு பகுப்பு:இலங்கை வரலாறு
தாமிர குரோமைட்டு
வரலாறு
தாமிர குரோமைட்டின் பண்புகள் 1908 ஆம் ஆண்டு முதன்முதலில் விவரிக்கப்பட்டன. வட அமெரிக்காவைச் சேர்ந்த ஓமர் புர்டன் அட்கின்சும் வில்பர் ஆர்த்தர் லாசியரும் சேர்ந்து இவ்வினையூக்கியை உருவாக்கினர். இரண்டாம் உலகப்போருக்குப் பின்னர், பிசர் – திரோபச் செயல்முறையை முன்வைத்து செருமானிய வேதியலர்களிடம் உரையாடல்கள் நிகழ்த்தியதன் அடிப்படையில் இவ்வினையூக்கி உருவாக்கப்பட்டது. இதனால், தாமிர குரோமைட்டு சில சமயங்களில் அட்கின்சு வினையூக்கி அல்லது இலாசியர் வினையூக்கி என்றும் அழைக்கப்படுகிறது.
வேதியியல் கட்டமைப்பு
தாமிர குரோமைட்டு பொதுவாக சிபினல் கட்டமைப்பை ஏற்கிறது. இச்சேர்மத்தின் பகுதிக்கூறுகள் Cu(II), Cr(III) என்ற ஆக்சிசனேற்ற நிலைகளைக் கொண்டுள்ளன. Cr2CuO4·CuO·BaCrO4 (சிஏஎசு எண் 99328-50-4) மற்றும் Cr2Cu2O5 (சிஏஎசு எண் 12053-18-8) ஆகியன உள்ளிட்ட பல்வேறு கூட்டமைவுகள் இச்சேர்மத்திற்காக அங்கீகரிக்கப்பட்டுள்ளன. வர்த்தக மாதிரிகளில் பெரும்பாலும் பேரியம் ஆக்சைடும் வேறுசில பொருட்களும் கலந்துள்ளன.
தயாரிப்பு
மூன்று பகுதிப்பொருட்களில் ஏதாவது ஒன்றை வெப்பச் சிதைவுக்கு உட்படுத்தி தாமிர குரோமைட்டு தயாரிக்கப்படுகிறது. வினைவேக மாற்றியின் உதவியில்லாமல் தாமிர குரோமேட்டை எரித்தல் வினைக்கு உட்படுத்தி தாமிர குரோமைட்டு தயாரிக்கும் முறை ஒரு பாரம்பரியமான முறையாகும்:.
CuCrO4 → CuCrO3 + O
தாமிர பேரிய அமோனியம் குரோமேட்டு என்ற குரோமேட்டுதான் மிகப்பரவலாக தாமிர குரோமைட்டைத் தயாரிக்கப் பயன்படுத்தப்படுகிறது. இந்த முறை மூலம் உற்பத்தி செய்யப்படும் செப்பு குரோமைட்டு கலவையை, பேரியத்துடன் வினைபுரியாத பொருட்களைக் கொண்டிருக்கும் செயல்முறைகளில் மட்டுமே பயன்படுத்த முடியும். ஏனெனில், தாமிர பேரிய அமோனியம் குரோமேட்டு சிதைவடையும் போது பேரியத்தையும் ஒரு விளைபொருளாகக் கொடுக்கிறது. அசிட்டிக் அமிலத்தில் கழுவுதல், தெளிய வைத்து இறுத்தல், சூடுபடுத்தல் மற்றும் எஞ்சியிருக்கும் திண்மத்தை சூடுபடுத்தி உலர்த்துதல் ஆகிய படிநிலைகளை உள்ளடக்கிய அசிட்டிக் அமிலப் பிரித்தெடுத்தல் முறையில், இவ்வினையில் உடன் விளையும் தாமிர ஆக்சைடு பிரித்தெடுக்கப்படுகிறது. இவ்வினைகளின் இறுதியில் தூய்மையான தாமிர குரோமைட்டு கிடைக்கிறது. தாமிர பேரிய அமோனியம் குரோமேட்டு பொதுவாக மூடுலையில் இடப்பட்டு 350 முதல் 450 பாகை செல்சியசு வெப்பநிலைக்குச் சூடுபடுத்துவதால் தாமிர குரோமைட்டு தயாரிக்கப்படுகிறது: Ba2Cu2(NH4)2(CrO4)5 → CrCuO3 + CuO + 2 Ba + 4 H2O + 4 Cr + N2 + 6 O2
தாமிர குரோமைட்டு தயாரிப்பதற்கு தாமிர அமோனியம் குரோமேட்டும் பயன்படுத்தப்படுகிறது. பேரிய அமோனியம் குரோமேட்டைப் பயன்படுத்தி தாமிர குரோமைட்டு தயாரிக்கும் வழிமுறைக்கு மாற்றாக தாமிர அமோனியம் குரோமேட்டு சேர்மம் கருதப்படுகிறது. குறிப்பாக, பேரியத்துடன் வினைபுரியும் வேதிச்சேர்மங்களைத் தயாரிக்க இம்முறை பயன்படுகிறது. அசிட்டிக் அமிலத்தில் கழுவுதல், தெளிய வைத்து இறுத்தல், சூடுபடுத்தல் மற்றும் எஞ்சியிருக்கும் திண்மத்தை சூடுபடுத்தி உலர்த்துதல் ஆகிய படிநிலைகள் மூலம் மாசுக்களை அகற்றல் இங்கும் பின்பற்றப்படுகிறது. தாமிர அமோனியம் குரோமேட்டு பொதுவாக மூடுலையில் இடப்பட்டு 350 முதல் 450 பாகை செல்சியசு வெப்பநிலைக்குச் சூடுபடுத்துவதால் தாமிர குரோமைட்டு உருவாகிறது:
Cu(NH4)2(CrO4)2 → CrCuO3 + CrO + 4 H2O + N2
கட்டமைப்பில் பேரியத்தைப் பகுதிப்பொருளாகக் கொண்ட செயல்திறன் மிக்க தாமிர குரோமைட்டு வினையூக்கியை பேரியம் நைட்ரேட்டு, தாமிர(II) நைட்ரேட்டு மற்றும் அமோனியம் குரோமேட்டு முதலிய சேர்மங்களின் கரைசலில் இருந்து தயாரிக்கலாம். இம்மூன்று சேர்மங்களும் சேர்ந்து உருவாகும் வீழ்படிவை 350 முதல் 450 பாகை செல்சியசு வெப்பநிலைக்குச் சூடுபடுத்துவதால் தாமிர குரோமைட்டு வினையூக்கி உருவாகிறது.
Cu(NO3)2 + Ba(NO3)2 + (NH4)2CrO4 → CuCr2O4•BaCr2O4
விளக்கப்பட்ட வினைகள்
உயர் வாயு அழுத்தத்திலும் உயர் வெப்பநிலையிலும் ஐதரசன் பங்கேற்கும் வினைகள் மேற்கொள்ளப்படுகின்றன. உயர்தர வினையூக்கியான ரானே நிக்கலும் எசுத்தர் ஒடுக்க வினைகளில் பயன்படுத்தப்படுகிறது. அறை வெப்பநிலையும் அதே ஐதரசன் வாயு அழுத்தமும் இருப்பதே ரானே நிக்கல் பயன்படுத்துவதற்கு சாதகமான சூழலாகும். இருந்தாலும், அதிக விகித அளவில் வினையூக்கிகளும் வினையாக்கிகளும் இதற்காகப் பயன்படுத்த வேண்டியுள்ளது
புற இணைப்புகள்
பகுப்பு:தாமிரம்(II) சேர்மங்கள் பகுப்பு:குரோமியம் சேர்மங்கள் பகுப்பு:கரிம வேதியியல் வினையாக்கிகள் பகுப்பு:ஐதரசனேற்ற வினையூக்கிகள்
யாத்திசை
யாத்திசை (Yaathisai) என்பது 2023 இல் வெளியான ஒரு இந்தியத் தமிழ் வரலாற்று அதிரடித் திரைப்படம் ஆகும். தரணி இராசேந்திரன் எழுதி இயக்கியுள்ளார். இத்திரைப்படத்தில் சக்தி மித்திரன், சேயோன், ராஜலட்சுமி ஆகியோர் முக்கியப் பாத்திரங்களில் நடித்தனர். 2023 ஏப்ரல் 21 இல் இது திரையரங்குகளில் வெளியிடப்பட்டது. விமர்சகர்களிடம் நேர்மறையான வரவேற்பை பெற்றது.
கதை
கதை ஏழாம் நூற்றாண்டில் நடப்பதாகக் காட்டப்படுகிறது. சேர, சோழர்களை வென்று தமிழகத்தை தன் ஆளுகைக்குள் கொண்டு வருகிறான் பாண்டியன் இரணதீரன். இரணதீரனிடம் பிடிப்பட்ட சேரனை யவனதேசத்துக்கு கைதியாக நாடு கடத்துகிறான். சோழர்கள் காடுகளில் மறைந்து வாழ்கின்றனர். சேர, சோழர்களுடன் இணைந்து பாண்டியர்களை எதிர்த்த எயினர் குடிகளை பாலை நிலத்துக்கு விரட்டிவிடுகிறான். எயினர்கள் சங்க கால தமிழை தங்கள் வட்டார வழக்காகக் கொண்டவர்களாக உள்ளனர். எயினர்களின் தலைவன் கொதி, பாண்டியர் படைகளை வெற்றி கொண்டு அதிகாரத்தைக் கைப்பற்ற உறுதி ஏற்கிறான். அவன் முடிசூட்டிக் கொள்ளவும், தன் தனக்குப் பின் தன் மகன் எயினர்களின் தாயகத்தை ஆளவும் கனவு காண்கிறான். தன் கனவை நிறைவேற்ற எயினர் குடியினரை ஒன்று திரட்டுகிறான். அதற்காக அவன் சோழர்களின் உதவியுடன் பாண்டியனை வெல்ல திட்டம் தீட்டுகிறான். அதன்படி சோழநாட்டில் கோட்டையைக் கைப்பறுவதாகவும், தாங்கள் கோட்டையைக் கைப்பற்றிய பிறகு கோட்டையைப் பாதுகாக்க சோழர் படை வர வேண்டும் எனவும், சோழர்கள் ஆட்சி அதிகாரத்துக்கு வந்தபிறகு எயினர்களின் பகுதியைத் தாங்கள் சுதந்திரமாக ஆளவிட வேண்டும் என்று சோழர்களிடம் கோருகிறான். சோழர்களும் அதற்கு ஒப்புகின்றனர். எயினர் குடியினர் கொதியின் தலைமையில் அதிரடியாகத் தாக்குதல் நடத்தி சோழநாட்டின் கோட்டையைப் பாண்டிய படைகளிடமிருந்து கைப்பற்றுகின்றான். பள்ளிப்படை பழங்குடியினரின் உதவியைப் பெற்ற இரணதீரன் சோழநாட்டின் கோட்டையை மீட்க படைதிரட்டி வந்து கோட்டையை முற்றுகை இடுகிறான். கொதிக்கு சோழர் படைகள் உதவிக்கு வந்தனவா, எயினர் தங்கள் இறைமையைப் பெற்றார்களா என்பதே கதை
தயாரிப்பு
இப்படத்தை கே. ஜே. கணேஷ் தயாரித்துள்ளார். ஞானசெசெருக்கு படத்தை இயக்கிய தரணி ராசேந்திரன் எழுதி இயக்கியுள்ளார். ஒளிப்பதிவை அகிலேஷ் காத்தமுத்துவும், படத்தொகுப்பை மகேந்திரன் கணேசனும் கையாண்டுள்ளார். படத்தின் டீசர் 13 ஏப்ரல் 2022 அன்று வெளியிடப்பட்டது படத்தின் முன்னோட்டம் 2023 ஏப்ரல் 5 அன்று வெளியிடப்பட்டது.
இசை
யாத்திசை திரைப்படத்திற்கு சக்கரவர்த்தி இசையமைத்துள்ளார்.
திரையரங்குகளில்
திரைப்படம் 2023 ஏப்ரல் 21 அன்று வெளியிடப்பட்டது. இதன் திரையரங்குகளுக்கான உரிமையைச் சக்தி பிலிம் பாக்டரி நிறுவனமும், வெளிநாட்டு உரிமையை ஐங்கரன் இண்டர்நேசனலும் பெற்றுள்ளன.
வரவேற்பு
ஆனந்த விகடனின் ஒரு விமர்சகர் படத்தில் புதுமுகங்கள் பலர் நடித்திருந்தாலும் அவர்களிடம் நடிப்பை நன்கு வாங்கி இருக்கிறார் இயக்குநர் என்கிறார். சக்கரவர்த்தியின் இசை போரின் பிரம்மாண்டத்தையும், வீரியத்தையும் சிறப்பாகக் கொண்டுவந்து சேர்கிறது. பாடல்கள் தனித்துவமாக இருந்தாலும், மனதில் நிற்கவில்லை என்கிறார். போரையும், பாலையையும் காட்சிப்படுத்திய ஒளிப்பதிவாளரை பாராட்டியுள்ளார். "கொற்றவை வழிபாடு, போருக்கான பலியீடுகள், பேரரசிற்கும் இனக்குழுவிற்குமான உறவு, பேரரசின் படைகளில் சிறிய இனக்குக்கள் ஆற்றும் பங்கு, தன்னைத்தானே பலிஇட்டுக் கொள்ளும் நவகண்டம் சாங்கியம், என இதுவரை காட்டப்படாத பழங்கால பழக்க வழக்கங்கள் அனைத்தையும் புனைவாக்கி விறுவிறுப்பான இரண்டாம் பாதியில் சேர்த்திருக்கிறார்கள்." என்கிறார். தி டைம்ஸ் ஆஃப் இந்தியாவின் லோகேசு பாலச்சந்திரன் படத்திற்கு 3/5 மதிப்பீட்டை அளித்து, "படம் தீவிரமானதும் ஈர்க்கக்கூடியதும் ஆகும்; இன்னும் கொஞ்சம் உணர்ச்சிகள் மற்றும் மோதல்கள் இந்தப் படத்தை வேறு நிலைக்கு உயர்த்தியிருக்கலாம். நடிகர்களின் நடிப்பைப் போலவே கதாபாத்திரங்களும் நன்கு வளர்ந்திருக்கின்றன." என்று எழுதினார்.
வெளி இணைப்புகள்
பகுப்பு:2023 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
ஆர்த்தோ கிரெசால்
ஆர்த்தோ கிரெசால் (ortho-Cresol) என்பது CH3C6H4(OH) என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 2-மெத்தில்பீனால், ஆ-கிரெசால் என்ற பெயர்களாலும் இச்சேர்மம் அழைக்கப்படுகிறது. திண்ம நிலையில் நிறமற்றதாகக் காணப்படும் இச்சேர்மம் பிற வேதிப்பொருட்களைத் தயாரிக்கும்போது பரவலாக ஒரு இடைநிலைப்பொருளாகப் பயன்படுத்தப்படுகிறது. பீனால் வழிப்பொருளான இது பாரா கிரெசால் மற்றும் மெட்டா கிரெசால்களின் மாற்றியன் ஆகும்.
இயற்கைத்தோற்றம்
நீர்நாய் வகை விலங்குகளின் உடலில் காணப்படும் சுரப்பிகளில் ஆர்த்தோ கிரெசால் உள்ளதாகக் கூறப்படுகிறது. நீரெலிகளின் சுரப்பிகளிலும் அவை நுகரும் வெண் சிடார் மரவகைகளிலும் ஆர்த்தோகிரெசால் காணப்படுகிறது. .
தயாரிப்பு
மிகையான மெத்திலேற்றம் நிகழ்ந்தால் சைலினால் தோன்றுகிறது. சாலிசிலிக் அமில ஆக்சிசனேற்ற கார்பாக்சில் நீக்க வினை, தொலுயீணை ஆக்சிசனேற்றம் செய்தல், 2-குளோரோதொலுயீனை நீராற்பகுத்தல் உட்பட வேறுவகையான உற்பத்தி முறைகளும் சோதிக்கப்பட்டு வருகின்றன.
பயன்பாடுகள்
பிற வேதிச்சேர்மங்களைத் தயாரிப்பதற்கான ஒரு முன்னோடிச் சேர்மமாக ஆர்த்தோ கிரெசால் பயன்படுகிறது. 2-மெத்தில்-4-குளோரோபீனாக்சி அசிட்டிக் அமிலம் போன்ற முக்கியமான பூச்சிக் கொல்லிகள் ஆர்த்தோ கிரெசாலை குளோரினேற்றமும், ஈத்தராக்கலும் செய்து தயாரிக்கப்படுகின்றன. நைட்ரசனேற்றம் செய்யும்போது ஆ-கிரெசால் டைநைட்ரோகிரெசால் என்ற பிரபலமான பூச்சிக் கொல்லியைத் தருகிறது. கோல்ப்-சிக்கிமிட்டிக் கார்பாக்சிலேற்ற வினையில் மருந்துவகை இடைநிலையான ஆ-கிரெசோடினிக் அமிலத்தைக் கொடுக்கிறது. புரோப்பைலீனுடன் சேர்ந்து ஆல்க்கைலேற்ற வினையினால் கார்வாகிரால் சாரத்தைக் கொடுக்கிறது. தசைத் தளர்ச்சியளிக்கும் மேப்பினேசீன் ஆ-கிரெசாலில் இருந்து பெறப்பட்ட ஒர் ஈத்தர் ஆகும்.
உடல்நலக் கேடுகள்
கிரெசால்கள் அதிகமான அளவில் எந்த பாதிப்பையும் ஏற்படுத்துவதில்லை. தோலில் எரிச்சலை உண்டாக்குகின்றன. மிக அதிக அளவில் உட்கொள்ளப்பட்டால் அல்லது தோலில் படநேர்ந்தால், சுவாசிக்கப்பட்டால் அபாயத்தை விளைவிக்கும். மூக்கிலும் தொண்டையிலும் எரிச்சல் உண்டாகும் என்பதைத் தவிர வேறு அபாயகரமான விளைவுகள் ஏதும் அறியப்படவில்லை. சுண்டெலிகளில் உட்செலுத்தி பரிசோதிக்கும் போது இதன் உயிர் கொல்லும் அளவு 344 மி.கி/கி.கி ஆக இருக்கிறது.
புற இணைப்புகள்
பகுப்பு:ஆல்கைல்பீனால்கள் பகுப்பு:கிரெசால்கள் பகுப்பு:கிருமி நாசினிகள்
கல்லுக்குழி ஆஞ்சநேயர் கோயில்
கல்லுக்குழி ஆஞ்சநேயர் கோயில் என்பது திருச்சிராப்பள்ளி மாவட்டம் கல்லுக்குழி எனும் ஊரில் அமைந்துள்ளது. இக்கோயிலில் யோக ஆஞ்சநேயர், விநாயகர், முருகன், நவகிரகம், சக்கரத்தாழ்வார், பாண்டுரங்கன், நாகர் போன்ற சன்னதிகள் உள்ளன.
இக்கோயில் 500-1000 வருடங்களுக்கு முன்பு தோன்றியதாகும்.
மூலவர்
ஓரடி உயரமுள்ள மூலவர் சிலை. இந்த சிலையின் இடம் பாதம் வடக்கு நோக்கியும், வலது பாதம் கிழக்கு நோக்கியும் உள்ளது. இடது கரத்தில் பாரிஜாத மலரை வைத்திருக்கிறார்.. வலது கரத்தில் அபய ஹஸ்தம் எனும் ஆசி வழங்குதல் நிலையில் உள்ளார்.
தலவரலாறு
சுமார் நூறு வருடங்களுக்கு முன்பு தொடருந்தில் வந்த பயணியை பரிசோதர் பரிசோதித்தார். அந்தப் பயணி அதிக எடை கொண்ட ஒரு மூட்டையை வைத்திருந்தார். அதற்கு சரியான கட்டணம் கட்டப்படவில்லையென கூறி அபராதம் விதித்தார். ஆனால் அதற்கு தன்னிடம் பணம் இல்லையென கூறி அதைப் பிறகு வாங்கிக் கொள்கிறேன் என சென்றுவிட்டார். அதன்பின்பு அவர் வரவேயில்லை. சந்தேகம் கொண்டு அந்த மூட்டையைப் பிரித்துப் பார்த்தால் அதில் ஆஞ்சநேயர் சிலை இருந்தது. அதனை அங்கு பணியாற்றிய ஊழியர்கள் அருகிலேயே கோயில் கட்டி வழிபட்டனர்,
விழாக்கள்
அனுமன் ஜெயந்தி இக்கோயிலில் சுதர்சன யாகத்தினை மாதந்தோறும் செய்கின்றனர்.
பிரியா ஜிங்கன்
பிரியா ஜிங்கன் (Priya Jhingan) ஓர் இந்திய இராணுவ அதிகாரியும், 1993 இல் இந்திய இராணுவத்தில் பெண்கள் பிரிவு எண் 1இல் நியமிக்கப்பட்டு முதல் பெண்கள் குழுவில் இடம்பெற்று வெள்ளிப் பதக்கம் வென்ற 25 பெண் அதிகாரிகளில் ஒருவராவார்.
காந்தப் புலம்
காந்தப் புலம் (magnetic field) என்பது மின்னோட்டத்தின் அல்லது காந்தப் பொருள் ஒன்றின் காந்த விளைவாகும். ஒவ்வொரு புள்ளியிலும் உள்ள காந்தப் புலம் திசையாலும் வலிமை (பருமை)யாலும் குறிப்பிடப்படுகிறது; எனவே இது ஒருநெறியப் புலமாகும். இந்தச் சொல்
பிரியா ஜிங்கன்
இராணுவ வாழ்க்கை
ஒரு காவல் துறை அதிகாரியின் மகளாக இருந்த பிரியா, முதலில் இந்தியக் காவல் பணியில் சேர விரும்பினார். ஆனால் பின்னர், இராணுவத்தில் சேர தன்னை அனுமதிக்குமாறு அப்போதைய இராணுவத் தலைமை தளபதி சுனித் பிரான்சிசு ரோட்ரிக்சுக்கு கடிதம் முடிவு செய்தார். இவரது கோரிக்கை 1992 இல் ஏற்றுக்கொள்ளப்பட்டு சென்னையிலுள்ள அதிகாரிகள் பயிற்சி கழகத்தில் பயிற்சி பெறுவதற்காக சென்னை அனுப்பப்பட்டார். இவர் 21 செப்டம்பர் 1992 முதல் 24 பெண் பயிற்சியாளர்களுடன் தனது இராணுவப் பயிற்சியைத் தொடங்கினார். இவர் 06 மார்ச் 1993 அன்று முதல் மகளிர் பயிற்சிப் பிரிவில் வெள்ளிப் பதக்கம் வென்றார். பின்னர், காலாட்படையில் சேருவதற்கான இவரது கோரிக்கை இராணுவத்தால் நிராகரிக்கப்பட்டது. சட்டப் பட்டதாரி என்பதால், இவர் வழக்கறிஞர்கள் பிரிவில் சேர்க்கப்பட்டார். அந்த துறையில் பத்து வருட சிறப்பான சேவைக்குப் பிறகு, இவர் ஏராளமான அணி வகுப்பை நடத்தினார். பின்னர், 2003 இல் ஏற்பட்ட ஒரு ஒப்பந்தத்தின்படி படைத்துறைப் பணித்தலைவர் பணியிலிருந்து விடுவிக்கப்பட்டார். இவர், இந்திய இராணுவத்தில் ஆண்களுக்கு இணையாக பெண்களுக்கு சமமான பாத்திரங்களை வழங்குவதற்கான வலுவானவராக இருந்து வருகிறார். இளையரையர் சுஷ்மிதா சக்ரவர்த்தியின் சர்ச்சைக்குரிய தற்கொலையில் இந்திய இராணுவத்தில் உள்ள பெண்களுக்காக இவர் வாதாடினார். இதில் இராணுவத்தின் துணைத் தலைவர் இளையரையர் எஸ். பட்டாபிராமன் இராணுவத்தில் பெண்களை பற்றிக் கூறிய உணர்ச்சியற்ற கருத்துக்காக மன்னிப்பு கேட்க வேண்டியிருந்தது. இந்திய இராணுவத்தில் இருந்து வெளியேறிய பிறகு, இந்திய இராணுவத்தில் பெண் அதிகாரிகளுக்கு பிரிவுகளின் கட்டளையை வழங்கினார். இவரது கருத்துக்கள் 17 பிப்ரவரி 2020 அன்று தி டைம்ஸ் ஆஃப் இந்தியாவில் வெளியிடப்பட்டது. இராணுவத்தில் இருந்து விடுவிக்கப்பட்ட 17 வருடங்களுக்குப் பிறகு, 2020 பிப்ரவரியில் இந்திய ராணுவத்தில் பெண்களுக்கு கட்டளையிடுவதற்கு சம வாய்ப்புகளை வழங்கி இந்திய உச்ச நீதிமன்றம் தீர்ப்பு வழங்கியது.
இந்திரநீல் மித்ரா
இந்திரநீல் மித்ரா (Indraneel Mittra) இந்தியாவைச் சேர்ந்த ஒரு புற்றுநோய் ஆராய்ச்சியாளர் ஆவார். டாட்டா நினைவு மையத்தில் இவர் பேராசிரியராகப் பணிபுரிந்தார். இந்திய அறிவியல் அகாடமியின் உறுப்பினராகவும் உள்ளார்.
பிரியா ஜிங்கன்
இராணுவத்திலிருந்து விடுவிக்கப்பட்ட பிறகான வாழ்க்கை
இராணுவத்திலிருந்து ஓய்வு பெற்ற பிறகு, இவர் அரியானா நீதித்துறை சேவைகளை முடித்தார். ஆனால் நீதித்துறையில் சேர விரும்பவில்லை. பொதுமக்கள் தகவல்தொடர்பில் இளங்கலை பட்டம் முடித்தார். 'சிக்கிம் எக்ஸ்பிரஸ் என்ற வார இதழை கேங்டாக்கிலிருந்து வெளியிட்டார். 2013 ஆம் ஆண்டில், கத்ரோன் கே கில்லாடி பருவம் 1 என்ற தொலைகாட்சி நிகழ்ச்சியில் தோன்றினார். 2013இல் சனாவரிலுள்ள லாரன்ஸ் பள்ளியில் ஆங்கில ஆசிரியராகவும் விடுதிக் காப்பாளராகவும் சேர்ந்தார். பிரியா "பெப் டர்ஃப் " என்ற சாகச விளையாட்டு நிறுவனத்தை நடத்தும் கர்னல் மனோஜ் மல்கோத்ராவை மணந்தார். இந்த தம்பதியினர் இந்தியாவின் சண்டிகரில் வசிக்கின்றனர். இவர்களுக்கு ஆர்யமன் என்ற ஒரு மகன் உள்ளார். ஆகஸ்ட் 2020 இல், இவர் ஏழு பெண் மாணவிகளுடனும், லாரன்ஸ் பள்ளியின் ஒரு பெண் ஆசிரியருடனும் சேர்ந்து ஆப்பிரிக்காவின் டான்சானியா நாட்டின் வடகிழக்குப் பகுதியில் அமைந்திருக்கும் மிக உயரமான எரிமலை வகையைச் சேர்ந்த கிளிமஞ்சாரோ மலையில் ஏறினார். இதன் உயரம் கடல் மட்டத்திலிருந்து 5895 மீட்டர் (19,340 அடி) ஆகும்.
இந்திரநீல் மித்ரா
இந்திரநீல் மித்ரா தில்லி பல்கலைக்கழகத்தில் மருத்துவம் பயின்றார். 1971 ஆம் ஆண்டு அறுவை சிகிச்சை மருத்துவர்களுக்கான இங்கிலாந்தின் இராயல் கல்லூரியில் உறுப்பினர் ஆனார். 1977 ஆம் ஆண்டில் இலண்டன் பல்கலைக்கழகத்தில் முனைவர் பட்டம் பெற்றார். பின்னர் புற்றுநோய் ஆராய்ச்சியில் இரெனாடோ துல்பெக்கோவின் கீழ் பணியாற்றினார். இலண்டனில் உள்ள புனித பர்த்தலோமிவ் மருத்துவமனையிலும் பணியாற்றினார். பின்னர் இவர் மும்பை பல்கலைக்கழகத்தில் பேராசிரியரானார். மும்பையில் உள்ள டாடா நினைவு மையத்தில் எர்னசுட்டு போர்யசு நாற்காலியில் நியமனத்தைத் தவிர இலண்டன் பல்கலைக்கழக கல்லூரியில் பியர்சு கோல்ட்டு வருகை தரும் பேராசிரியரானார். புற்றுநோய்க்கான இயக்குநீர் ஏற்பிகள் மற்றும் உயிர்க் குறிப்பான்கள் ஆகியவை இவருடைய ஆராய்ச்சிப் பகுதிகளில் அடங்கும். மும்பையில் 150,000 பெண்களை உள்ளடக்கிய மார்பக மற்றும் கர்ப்பப்பை வாய்ப் புற்றுநோயைக் கண்டறிவதற்கான பெரிய அளவிலான கட்டுப்பாட்டு சோதனையை இவர் ஏற்பாடு செய்தார்.
காந்தப் புலம்
B
பிரியா ஜிங்கன்
மேற்கோள்கள்
பகுப்பு:வாழும் நபர்கள் பகுப்பு:இந்தியப் பெண்கள்
காந்தப் புலம்
H
ஆகிய இரு குறியீடுகளால் குறிக்கப்படும் இருவகைப் புலங்களுக்குப் பயன்படுகிறது. இங்கு,
இந்திரநீல் மித்ரா
புற இணைப்புகள்
பகுப்பு:1943 பிறப்புகள் பகுப்பு:வாழும் நபர்கள் பகுப்பு:இந்திய மருத்துவர்கள் பகுப்பு:புற்றுநோய் ஆய்வாளர்கள்
காந்தப் புலம்
ஆம்பியர்/மீட்டர் அலகால் அளக்கப்படுகிறது. செப (SI) அலகில் இதன் குறியீடு: A m−1 அல்லது A/m) aagum.
தெசுலா அலகால் அளக்கப்படுகிறது. தெசுலாவின் குறியீடு T ஆகும். செப (SI) அலகில் இதன் குறியீடு நியூட்டன்கள்/மீட்டர்/ஆம்பியர் ஆகும். இதன் குறியீடு: N m−1A−1 அல்லது N/(mA)) ஆகும்.
, பெரும்பாலும் நகரும் மின்னூட்டங்கள்பாலான இலாரன்சு விசையால் வரையறுக்கப்படுகிறது.
நகரும் மின்னூட்டங்களால் காந்தப் புலங்கள் உருவாகலாம். அடிப்படைத் அணுவகத்துகள்களின் இயல்புக் காந்த்த் திருப்புமைகள் அவற்றின் அடிப்படைக் குவைய இயல்பான தற்சுழற்சியுடன் அமைகின்றன. > சிறப்பு சார்பியலில், காந்த, மின் புலங்கள் ஒரே நிகழ்வின் சார்புள்ல இருவேறு கூறுபாடுகள் ஆகும். இது மின்காந்த மீநெறியம் எனப்படுகிறது; இந்த மீநெறியம் மின், காந்தப் புலங்களாகப் பிரிதல் மின்னூட்டத்துக்கும் நோக்கீட்டாளருக்கும் இடையிலான சார்பு விரைவைப் பொறுத்ததாகும். குவைய இயற்பியலில், மின்காந்தப் புலம் குவையப்படுகின்றது. ஒளியன்களின் பரிமாற்றத்தால் மின்காந்த இடைவினை விளைகிறது.
அன்றாட வாழ்வில், நிலைக்காந்தங்கள் உருவாக்கும் விசைகளாக எதிர்கொள்லப்படுகின்றன. காந்த விசை. இரும்பு, நிக்கல், கோபால்ட் போன்ற இரும்பியல் காந்தங்களை ஈர்க்கின்றன. இது பிற காந்தங்களை ஈர்க்கவோ விலக்கவோ செய்கிறது.
அண்மைத் தொழில்நுட்பத்தில், குறிப்பாக மின்பொறியியலிலும் மின்னியக்கவியலிலும் காந்தப் புலங்கள் பரவலாகப் பயன்படுகின்றன. புவி காந்தப் புலத்தை உருவாக்குகிறது. இது நாவாயோட்டப் பெரிதும் பயன்படுகிறது. இது புவி வளிமண்டலத்தைச் சூரியச் சூறாவளியில் இருந்து காக்கிறது. சுழல்காந்தப் புலங்கள் மின்னாக்கி அல்லது மின்னியற்றியிலும் மின்னோடி அல்லது மின்னியக்கியிலும் பயன்படுகின்றன. ஃஆல் விளைவால் காந்த விசைகள் பொருளில் உள்ள மின்னூட்ட ஏந்திகள் அல்லது ஊர்திகளைப் பற்றிய தகவலை அறிய உதவுகின்றன. மின்மாற்றிகளில் நிகழ்வதைப் போல மின்கருவிகளில் காந்தப் புலங்களின் இடைவினை காந்தச் சுற்றதர்களின் துறையில் ஆயப்படுகின்றன.
வரலாறு
காந்தங்களும் காந்தவியல்பும் நெடுங்காலமாகவே அறியப்பட்டிருந்தாலும், காந்தப் புலங்களின் ஆய்வு கி.பி 1269 இல் தொடங்கியது. அப்போது பெட்ரசு பெரிகிரினசு தெ மரிகோர்த் கோளப்பரப்பில் அமைந்த காந்தப் புலத்தை இரும்பு ஊசிகளைக் கொண்டு வரைந்தார். இரு புள்ளிகளில் புலக்கோடுகள் குறுக்கிடுவதைக் கண்ணுற்ற இவர் அப்புள்ளிகளைப் புவியின் முனைகளைப் போன்றுள்ளதால் காந்த முனைகள் எனப் பெயரிட்டார். இவர் மேலும் காந்தங்களை எத்தனை நுண்மையான கூறுகளாகப் பிரித்தாலும் அவை வடமுனை, தென்முனை என இரு காந்த முனைகளைக் கொண்டமைதலையும் கூறினார்.
மூன்று நூற்றாண்டுகளுக்குப் பின்னர் வில்லியம் கில்பர்ட் பெட்ரசு பெரிகிரினசுவின் பணியல் மீண்டும் மறுமுறையாக செய்துப் பார்த்தார். இவரே முதன்முதலில் புவி ஒரு காந்தம் என உறுதியாகக் கூறியவராவார். இவர் 1600 இல் வெளியிட்ட நூலான, De Magnete, காந்தவியலை அறிவியல் தரத்துக்குக் கொணர்ந்தது.
ஜான் மிட்செல் 1750 இல் தலைக்கீழ்ச் சதுர விதிப்படி, காந்த முனைகள் ஒன்றையொன்று ஈர்க்கின்றன அல்லது விலக்குகின்றன எனக் கூறினார். சார்லசு அகத்தின் தெ கூலம்பு 1785 இல் இதைச் செய்முறை வாயிலாக நிறுவினார். மேலும் இவர் வட, தென் முனைகளைத் தனித்தனியாகப் பிரிக்கமுடியாது எனவும் கூறியுள்ளார். முனைகளுக்கு இடையில் அமைந்த இந்த விசையைச் சார்ந்து, சிமியோன் தெனிசு பாயிசான் (1781–1840) வெற்றிகரமாக காந்தப் புலத்தின் படிமத்தை உருவாக்கி 1824 இல் விளக்கிக் காட்டினார். இந்தப் படிமத்தில், காந்த
-புலம் காந்த முனைகளால் உருவாக்கப்பட்டது. இதில் சிறு வட, தென் காந்த முனைகளால் காந்தவியல்பு உருவாக்கப்பட்டது.
இந்தக் காந்தவியல் விளக்கத்துக்கு மூன்று அறைகூவல்கள் எழுந்தன. முதலில், 1819 இல் ஏன்சு கிறித்தியன் ஆயர்சுடெடு மின்னோட்டம் தன்னைச் சுற்றிக் காந்தப் புலத்தை உருவாக்குகிறது எனக் கண்டறிந்தார். அடுத்து, 1820 இல் ஆந்திரே மரீ ஆம்பியர் ஒரே திசையில் மின்னோட்டம் சுமக்கும் இரு இணைநிலைக் கம்பிகள் ஒன்றையொன்று ஈர்க்கின்றன எனக் காட்டினார். இறுதியாக, ழீன் பாப்திசுத்தே பையாத்தும் பேலிக்சு சவார்த்தும் 1820 இல் பையாத்-சவார்த் விதியக் கண்டடைந்தனர். இந்த விதி மிகச் சரியாக மின்னோட்டம் சுமக்கும் கடத்தியைச் சுற்றி அமையும் காந்தப் புலத்தை விவரிக்கிறது.
இந்தச் செய்முறைகளை விரிவாக்கி ஆம்பியர் 1825 இல் மிகைச் சிறந்த காந்தவியல் படிமத்தை வெளியிட்டார். இதில் இவர் மின்னோட்டங்களின் காந்தச் சமனைத் தெளிவாக எடுத்துகாட்டினார் பாயிசானின் காந்த ஊட்டங்களின் இருமுனைப் படிமத்துக்கு மாற்றாக, தொடர்ந்து பாயும் மின்னோட்டக் கண்ணிப் படிமத்தை முன்வைத்தார்.. > இது மேலும் காந்த ஊட்டங்களைத் தனித்தனியாகப் பிரிக்கமுடியாது என்பதையும் கூடுதலாக விளக்குகிறது. மேலும் ஆம்பியர் இருமின்னோட்டங்களுக்கு இடையிலான விசையை விவரிக்கும் ஆம்பியர் விசை விதியையும் ஆம்பியர் விதியையும் கொணர்ந்தார். இது பையாத்-சவார்த் விதியைப் போலவே நிலையான மின்னோட்டம் உருவாக்கௌம் காந்தப் புலத்தை மிகச் சரியாக விளக்குகிறது. மேலும் இப்பணியில் ஆம்பியர் மின்சாரம், காந்தம் இடையிலான உறவை விளக்க மின்னியங்கியல் எனும் சொல்லை அறிமுகப்படுத்தினார்.
B-புலம்
சுற்றுச்சூழல் மீது ஏற்படுத்தும் விளைவைப் பொறுத்து காந்தப் புலத்தைப் பல்வேறு சம வழிகளில் வரையறுக்கலாம்.
மின்னோட்டம் ஒரு மின்கம்பியில் பாயும்போது அக்கம்பியை சுற்றிக் காந்த புலம் (Magnetic Field) உருவாகின்றது. பொதுவாக B காந்தப்புலத்தை சுட்டி நிற்கும். ஆனால் வரையறையில் B காந்தப்பாய்வுச் செறிவு ஆகும். அதாவது
வரலாற்றியலாக H  காந்தபுலப் வலிமையைக் குறிக்கப் பயன்படுவதுண்டு. ஆனால், பல நேர்வுகளில் இது நேர் விகிதத் தொடர்பு கொண்டிருப்பதால் B, H இரண்டையும் ஒன்றாகவே பார்க்கலாம். B, H குறிப்பாக ஆயப்படும் பொழுதுதான் அவற்றுக்கான வேறுபாட்டைத் தெளிவாகச் சுட்டுதல் தேவையாகிறது.
காந்தப் புலத்திற்கும் காந்தப் புல வலிமைக்கும் இருக்கும் தொடர்பு:
காந்தப்புலம் உருவாக அடிப்படைக் காரணம் மின்னோட்டம் ஆகும். அதாவது மின்னூட்டம் ஒன்று ஒரு குறித்த திசையில் ஒரு குறித்த வேகத்துடன் செல்லும் போது அதனால் ஒரு காந்தப்புலம் உருவாக்கப்படும். நிலையான காந்தங்களிலும் காந்தப்புலத்துக்கு மின்னோட்டமே காரணம். காட்டாக, இரும்பாலான சட்டக் காந்தம் ஒன்றினுள் உள்ள இரும்பு அணுக்களின் கட்டற்ற மின்னன்களின் (இலத்திரன்களின்) குறித்த திசைப்படுத்தப்பட்ட சுழற்சி இயக்கமே அவற்றின் காந்தப் புலத்துக்குக் காரணமாக அமைகின்றது. மேலே உள்ள சமன்பாடு நகரும் மின்னூட்டம் ஒன்றால் உண்டாக்கப்படும் காந்தப் புலச் செறிவைக் குறிக்கின்றது.
விளக்கப் படங்கள்
Arc & Mitre Magnetic Field Diagrams. Magnet Expert Ltd.
பகுப்பு:இயற்பியல் கணியங்கள் பகுப்பு:காந்தவியல்
தோஹுக் மாகாணம்
தோஹுக் கவர்னரேட் அல்லது தோஹுக் மாகாணம் (Dohuk Governorate,پارێزگای دھۆک ,Parêzgeha Dihokê;,, محافظة دهوك) என்பது ஈராக்கின் தன்னாட்சிப் பகுதியான  குர்திஸ்தானில் உள்ள ஒரு மாகாணம் ஆகும். இதன் தலைநகரம் தோஹுக் நகரம் ஆகும். இந்த மாகாணத்தின் சர்வதேச எல்லையாக துருக்கியின் அர்னாக் மாகாணத்தின் நுழைவாயிலாக இப்ராஹிம் கலீல் எல்லை வாயில், சிரியாவின் அல்-ஹசாகா மாகாணம் போன்றவை உள்ளன. 1976 க்கு முன்பு வரை, இது நீனவா மாகணத்தின் ஒரு பகுதியாக இருந்தது, இது மொசூல் மாகாணம் என்று அழைக்கப்பட்டது. தோஹுக் மாகாணத்தில் குர்துகள் மற்றும் அசீரியர்கள் வசிக்கின்றனர். 2018 ஆண்டைய கணக்கெடுப்பின்படி மாகாணத்தின் மக்கள் தொகை 1,292,535 ஆகும்.
மாவட்டங்கள்
வலது|thumb|250x250px| தோஹுக் மாகாண மாவட்டங்கள் தோஹுக் மாகாணமானது ஏழு மாவட்டங்களாகப் பிரிக்கப்பட்டுள்ளது. அவற்றில் நான்கு மாவட்டங்கள் அதிகாரப்பூர்வமாக குர்திஸ்தான் தன்னாட்சிப் பகுதியின் ஒரு பகுதியாக உள்ளன. மேலும் மூன்று மாவட்டங்களும் நடைமுறையில் குர்திஸ்தான் பிராந்திய அரசாங்கத்தின் கட்டுப்பாட்டில் உள்ளன:
குறிப்புகள்
பகுப்பு:ஈராக்கின் மாகாணங்கள் பகுப்பு:Coordinates on Wikidata
மார்தே வோகேலி
மார்தே வோகேலி (Marthe Voegeli) என்பவர் சுவிட்சர்லாந்து நாட்டினைச் சார்ந்த மருத்துவர். இவர் ஆண்களுக்கான கருத்தடை ஆராய்ச்சி துறையில் முன்னோடியாக இருந்தார்.
1930 மற்றும் 1950 க்குஇடையில், வோகேலி இந்தியாவில் தனது சொந்த மருத்துவமனையில் மருத்துவம் பார்த்து வந்தார். இந்த நேரத்தில், 9 தன்னார்வலர்கள் உதவியுடன், வெப்ப அடிப்படையிலான கருத்தடை செயல்முறையினை பரிசோதித்தார்.
இந்த செயல்முறை எளிமையாகவும் பயனுள்ளதாகவும் இருந்தது. இந்த சோதனையில் ஆண் ஒருவர் தனது விதைப்பையினை சூடான நீரில் 45 நிமிடங்களுக்கு அமிழ்த்தி வைத்திருப்பார். இதனை 3 வாரங்களுக்கு தொடர்ந்து செய்துவருவார். சோதனை முடிவில் கருவுறாமைக்கான காலம் பதிவு செய்யப்பட்டது.
வெவ்வேறு வெப்பநிலைகளில் சோதனை செய்யப்பட்டு மலட்டுத்தன்மையின் மாறுபட்ட முடிவுகள் அளவிடப்பட்டன. 116°F (46.7°C) வெப்ப நிலையில் 6 மாதங்களுக்குக் கருத்தடை பாதுகாப்பு கிடைத்தது. ஆனால் 110°F (43.3°C) வெப்பநிலையில் 4 மாதங்களுக்குக் கருத்தடை பலன் கிடைத்தது.
ஆண்களில் கருவுறுதல் திரும்பிய பிறகு, இயல்பான குழந்தைப் பருவ வளர்ச்சியுடன் ஆரோக்கியமான குழந்தைகளைக் கருவுறுதல் பதிவு செய்யப்பட்டது.
வெளி இணைப்புகள்
பகுப்பு:கொலம்பியா பல்கலைக்கழக முன்னாள் மாணவர்கள் பகுப்பு:மனித இனப்பெருக்கம்
தவழ்தல்
தவழ்தல் அல்லது ஊர்ந்து செல்லல் என்பது (Crawling or Quadrupedal movement) என்பது மனிதர் இடம்பெயர்து செல்ல பயன்படுத்தும் ஒரு முறையாகும். இதை மனிதன் இடம்பெயர மிகப்பழங்காலத்தில் இருந்து பயன்படுத்திவந்த ஒரு முறையாகும். இது பெரும்பாலும் விலங்கினங்களின் நாற்கால் நகர்வை ஒத்தது.
மேற்கோள்கள்
பகுப்பு:மனித குணயியல்புகள் பகுப்பு:நடத்தை
மனித வளர்ச்சி (பொருளியல்)
மனித வளர்ச்சி என்பது மனித திறமைகளின் விரிவாக்கம், தேர்வுதெடுப்புகளை விரிவுபடுத்துதல், சுதந்திரத்தை மேம்படுத்துதல், மற்றும் மனித உரிமைகளின் நிறைவேற்றம் ஆகியவற்றின் மூலம் விளக்கலாம். இதை இன்னும் எளிமையாக இப்படிக் கூறலாம். அதாவது உங்களது வளர்ச்சி மன ரீதியாகவும், சமூக ரீதியாகவும் வளர்தல் மற்றும் வாழ்க்கையில் அனுபவங்களின் மூலமும் மற்றும் புதிய விசயங்களை கற்பதன் மூலமாகவும் வளர்த்துக்கொள்வது என்றும் கூறலாம்.
ஐக்கிய நாடுகள் வளர்ச்சித் திட்டம் மனித வளர்ச்சியை. மனிதர்களின் விருப்ப தெரிவுகளை விரிவுபடுத்தும் செயல்களை செய்வது என்று கூறுகிறது. அந்த விருப்பத் தெரிவுகள் மூலம் மனிதன் நீண்ட மற்றும் ஆரோக்கியமான வாழ்க்கை வாழவும், கல்வி பயிலவும், ஒழுக்கமான வாழ்க்கை வாழவும், அரசியல் சுதந்திரம், மற்றம் உத்தரவாதமளிக்கப்பட்ட மனித உரிமைகள் மற்றும் பல்வேறு வகையான சுய-மரியாதையுடன் வாழ்வது என்று விளக்குகிறது.
அளவீடு
மனித வளர்ச்சி குறித்து அறிந்துகொள்ள அல்லது அளவீடு செய்வதற்கு ஐ.நா சபை ஏற்படுத்திய ஐக்கிய நாடுகள் வளர்ச்சித் திட்டம் மூலம் உருவாக்கப்பட்டது தான் மனித வளர்ச்சி குறியீட்டு எண் Human Development Index (HDI). இந்த குறியீட்டெண், பிறக்கும்போது கணிக்கப்படும் ஆயுள் எதிர்பார்ப்பு, கல்வி கற்றல் குறியீடு (கல்வி கற்ற ஆண்டுகள் மற்றும் எதிர்பார்க்கப்படும் கல்வி கற்கும் ஆண்டுகள் ஆகியவற்றின் சராசரி ஆண்டுகள்) மற்றும் மொத்த தேசிய வருமானத்தின் மூலதன சராசரி ஆகியவற்றின் மூலம் HDI கணக்கிடப்படுகிறது. இந்த அளவீடானது, மனித திறமைகளின் பங்களிப்பு குறித்து முழுமையாக கணக்கிடவில்லையென்றாலும், உலக நாடுகள் அனைத்திலும் உள்ள பல்வேறு சமூதாயத்தில் மனித திறனை அளவிடுவதற்கான தரநிலையாக ஏற்றுக்கொள்ளப்பட்டுள்ளது. குழந்தைகளை வளர்ப்பதற்காகும் செலவு அல்லது பண்டமாற்று பொருட்கள் / சேவைகள், அதே போல் தனிநபர்களின் சொந்த நல்வாழ்வு பற்றிய கருத்துக்கள் போன்றவைகள் மனித வளர்ச்சிக் கணக்கில் எடுத்துக்கொள்ள முடியாத வருவாயகள்.மனித வளர்ச்சியின் பிற நடவடிக்கைகளுக்கான அளவீடுகள் மனித வறுமை குறியீட்டெண் (HPI) மற்றும் பாலின அதிகாரமளிப்பு அளவையும் உள்ளடக்கியதாகும். இது வளர்ச்சிக்கு பல அம்சங்களை அளிக்கும்.
மனித வளர்ச்சி குறியீட்டு எண்
மனித வளர்ச்சி குறியீட்டு எண் என்பது உலகளாவிய நாடுகளில் வாழும் மனிதர்களின் ஆயுட்காலம், கல்வி மற்றும் தனிநபர் வருமானம் ஆகியவற்றின் அளவீடு ஆகும். இது நல்வாழ்வை அளவிடும் ஒரு மேம்பட்ட நிலையான வழிமுறையாகும், குறிப்பாக குழ்ந்தைகளின் நலணில், இதன் மூலம் மனித வளர்ச்சியைப் பெருக்குவது. இந்த குறியீடானது மனித வளர்ச்சியை எளிதாக்கும் முயற்சியாக இருந்தாலும், எந்தவொரு பிற குறியீடையும் விட மனித குறியீடு அளவீடு செயவது மிகவும் சிக்கலான ஒன்றாக உள்ளது.
மனித வறுமைகோடு குறியீட்டு எண்
மனித வளர்ச்சி குறியீட்டு எண் போண்று வறுமைல் அளவீடு செய்யவதற்காக ஐ.நா சபை உருவாக்கிய எண் தான் மனித வறுமைகோடு குறியீட்டு எண். இந்த எண் மூன்று பின்வரும் காரணிகளை கொண்டு அளவீடப்படுகிறது. அதாவது நீண்ட மற்றும் ஆரோக்கியமான வாழ்க்கை, அறிவு மற்றும் தரமான வாழ்க்கை. இந்த எண், மனித வளர்ச்சியிப் பற்றிய பரந்த பார்வையை வழங்குவதோடு, சமூக தவிர்புகளை வெளிப்படுத்த வளர்ந்த நாடுகளுக்கு ஏற்றதாக உள்ளது.
மேற்கோள்கள்
பகுப்பு:பொருளியல்
தி ஸ்டோர்க் கிளப்
தி ஸ்டோர்க் கிளப் (The Stork Club)(ISBN 0593056086 ) என்பது பிரிட்டிஷ் எழுத்தாளரும் பத்திரிகையாளருமான இமோஜென் எட்வர்ட்ஸ்-ஜோன்ஸ் 2006 எழுதிய புத்தகம். ஆசிரியர் த டெயிலி டெலிகிராப் பத்திரிக்கையில் எழுதிய தொடரினை அடிப்படையாகக் கொண்டு இந்த புத்தகம் எழுதப்பட்டது. எட்வர்ட்-ஜோன்ஸ் கருத்தரிக்கும் முயற்சியின் “நான் தாய் ஆக முடியுமா?” என்ற சுயசரிதை தொடராகும். இமோஜென் எட்வர்ட்ஸ்-ஜோன்ஸ் எடுத்துக்கொண்ட வெளிச் சோதனை முறை கருக்கட்டல் சிகிச்சையை இந்த புத்தகம் கோடிட்டுக் காட்டுகிறது.
மென்னட்டை பதிப்பு 2 ஏப்ரல் 2007 அன்று வெளியிடப்பட்டது. பகுப்பு:மனித இனப்பெருக்கம் பகுப்பு:நூலட்டை விடுபட்ட நூல்கள்
எம். எஸ். எம். ஆனந்தன்
மேற்கோள்கள்
பகுப்பு:வாழும் நபர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:16 ஆவது தமிழ்நாடு சட்டமன்ற உறுப்பினர்கள்
சுட்டு (நிரலாக்கம்)
நினைவகத்தில் மதிப்பீடு ஒன்றை சேர்ப்பதற்கும், மீண்டும் பெறுவதற்குமான ஒரு வழிமுறையே சுட்டு (Pointer) ஆகும். சுட்டு ஒருவித தரவு இனம் ஆகும்.
கணினி நினைவகம் பல்லாயிர நினைவு கூறுகளால் ஆனது. அவை ஒவ்வொன்றுக்கும் ஒரு தனித்துவ முகவரி உண்டு. ஒரு சுட்டு ஒரு முகவரியை சேமிக்கின்றது. அந்த முகவரியில் என்ன மதிப்பீடு சேமிக்கப்பட்டுள்ளது என்பதை சுட்டுமூலம் சுட்டலாம்.
C சுட்டு எடுத்துக்காட்டு
void main { char value;	/* A memeory location to hold a character */ char *pointer;	/* Delcaration of a char pointer */ value = 97; printf ("address and data of value: %u, %d \n", &value, value); pointer = &value; printf ("address and data of pointer: %u, %d \n", &pointer, pointer); printf ("\n Value stored in pointer = %d\n", pointer); printf (" Address of pointer : &pointer = %u\n", &pointer); printf (" Value pointed to: *pointer = %d\n", *pointer); }
thumb|left|600px|Results of the above example program
மேலே தரப்பட்டுள்ள எடுத்துக்காட்டில் பின்வருவற்றை குறித்து கொள்க:
பகுப்பு:தரவு இனங்கள் பகுப்பு:அமெரிக்கக் கண்டுபிடிப்புகள்
Datatyp
சூன் 25
வெளி இணைப்புகள்
பகுப்பு:சூன் பகுப்பு:ஆண்டின் நாட்கள்
நெடுங்குளம் சிலுவம்பட்டி மாரியம்மன் கோயில்
நெடுங்குளம் சிலுவம்பட்டி மாரியம்மன் கோயில் தமிழ்நாட்டில் சேலம் மாவட்டம், நெடுங்குளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தீக்காப்பு விதித்தொகுப்பு
இவற்றையும் பார்க்கவும்
பகுப்பு:தீத்தடுப்பு
பன்னாட்டு நடுவர்கள் மற்றும் முறையீடு நடுவர்கள் குழாம்
பன்னாட்டுக் குழாமின் நடுவர்கள் உள்நாட்டு ஒருநாள் துடுப்பாட்டங்களில் செயலாற்றுவர்; வேலைப்பளு மிகும்போதெல்லாம் தேர்வுத் துடுப்பாட்டங்களிலும் வெளிநாட்டில் நிகழும் ஒருநாள் துடுப்பாட்டங்களிலும் மேற்தட்டு நடுவர்களுக்கு துணையாக செயலாற்றுவர். ஒவ்வொரு முழு அங்கத்தினர் நாட்டு துடுப்பாட்ட வாரியமும் இரண்டு ஆட்ட நடுவர்களையும் ஓர் முறையீடு நடுவரையும் குழாமிற்கு நியமிக்கிறது.
மேலும் பார்க்க
பகுப்பு:துடுப்பாட்ட நடுவர்கள் ந
புதுப்பாக்கம் ஆஞ்சநேயர் கோயில்
புதுப்பாக்கம் வீரஆஞ்சநேயர் கோயில் என்பது சென்னை புதுப்பாக்கம் எனுமிடத்தில் உள்ளது. இக்கோயில் சுமார் 500 முதல் 1000 வருடங்களுக்கு முந்தியது.
இக்கோயில் கஜகிரி எனும் குன்றில் அமைந்துள்ளது.
தலவரலாறு
நாகாஸ்திரத்தால் வாரன படைகளும், லட்சுமணனும் பாதிக்கப்பட்டார்கள். அவர்களை உயிர்ப்பிக்க ஆஞ்சநேயர் சஞ்சீவி மூலிகையை தேடிச் சென்றார். அங்கு சஞ்சீவி மூலிகையை அறியாமல் தவித்தார். அதனால் சஞ்சீவி மலையை பெயர்த்து தூக்கி வந்தார். அவ்வாறு வருகையில் மாலை நேரமானதால், சந்தியா வந்தனம் செய்ய புதுப்பாக்கம் இடத்தில் வந்தார். இதனால் இத்தலம் சிறப்பு மிக்கதாகும்.
தலசிறப்பு
குன்றின் மீது உள்ள ஆஞ்சநேயர் கோயில் இக்கோயிலில் 108 படிக்கட்டுகள் உள்ளன.
மூலவர்
இக்கோயிலின் மூலவர் ஆறு அடி உயரமானவர், இந்த மூலவர் வடக்கு நோக்கி உள்ளார்.
ஆதாரங்கள்
பகுப்பு:சென்னை மாவட்டத்திலுள்ள ஆஞ்சநேயர் கோயில்கள்